2022 1 13
LT
Europos Sąjungos oficialusis leidinys
(10)
Įgyvendinimo sprendimu (ES) 2021/2315 patvirtinti Belizo, Brunėjaus, Gvatemalos, Kubos, Mozambiko, Naujosios Kaledonijos, Nigerijos, Nikaragvos, Tanzanijos ir Venesuelos pateikti liekanų akvakultūros produktuose stebėsenos planai dėl pakategorės „Vėžiagyviai“ .
Todėl, siekiant atsižvelgti į tą patvirtinimą, tikslinga iš dalies pakeisti Įgyvendinimo reglamento (ES) 2021/405 IX priedą.
Toms trečiosioms šalims apie tai pranešta;
(11)
Įgyvendinimo sprendimu (ES) 2021/2315 patvirtintas Irano pateiktas liekanų akvakultūros produktuose stebėsenos planas dėl pakategorių „Pelekinių žuvų produktai“ (ikrai) ir „Vėžiagyviai“.
Iranas pateikė pakankamų įrodymų ir garantijų, kad jis atitinka Sąjungos teisės aktų reikalavimus dėl akvakultūros kilmės pelekinių žuvų produktų (ikrų) ir vėžiagyvių siuntų įvežimo į Sąjungą, todėl tikslinga iš dalies pakeisti Įgyvendinimo reglamento (ES) 2021/405 IX priede pateiktame trečiųjų šalių arba jų regionų, iš kurių leidžiama į Sąjungą įvežti tam tikrų žuvininkystės produktų siuntas, sąraše jam skirtą įrašą.
Iranui apie tai pranešta;
(12)
Įgyvendinimo sprendimu (ES) 2021/2315 panaikintas Omano pateikto liekanų pelekinėse žuvyse stebėsenos plano patvirtinimas.
Todėl Omanas turėtų būti išbrauktas iš Įgyvendinimo reglamento (ES) 2021/405 IX priede pateikto trečiųjų šalių arba jų regionų, iš kurių leidžiama į Sąjungą įvežti tam tikrų žuvininkystės produktų siuntas, sąrašo.
Omanui apie tai pranešta;
(13)
Įgyvendinimo reglamento (ES) 2021/405 XI priede nustatytas trečiųjų šalių arba jų regionų, iš kurių leidžiama į Sąjungą įvežti varlių kojelių ir sraigių siuntas, sąrašas.
Į tą sąrašą dėl sraigių turėtų būti įtraukti Sakartvelas ir Rusija, nes šios šalys pateikė pakankamų įrodymų ir garantijų, kad jos atitinka Sąjungos teisės aktų reikalavimus dėl tų prekių siuntų įvežimo į Sąjungą;
(14)
Komisijos sprendimu 2007/82/EB (7) reikalaujama, kad valstybės narės uždraustų iš Gvinėjos importuoti visus žmonėms vartoti skirtus žuvininkystės produktus.
2019 m. Komisija atliko Gvinėjoje auditą, kad įvertintų nustatytas žmonėms vartoti skirtų žuvininkystės produktų ir jų eksporto į Sąjungą kontrolės sistemas.
2021 m. gegužės 7 d.
Komisija Gvinėjai pranešė, kad pateikta informacija yra pakankama ir kad 2019 m. auditas užbaigtas sėkmingai.
Todėl Sprendimas 2007/82/EB turėtų būti panaikintas.
Atsižvelgiant į audito rezultatus, tikslinga Gvinėją palikti Įgyvendinimo reglamento (ES) 2021/405 IX priedo sąraše kaip trečiąją šalį, iš kurios leidžiama į Sąjungą įvežti sugautų laukinių žuvų, kurios nebuvo kaip nors paruoštos arba apdorotos, išskyrus galvų pašalinimą, išskrodimą, atšaldymą ar sušaldymą, siuntas;
(15)
todėl Įgyvendinimo reglamento (ES) 2021/405 III, VIII, IX ir XI priedai turėtų būti atitinkamai iš dalies pakeisti;
(16)
siekiant suderinamumo su Sprendimu 2011/163/ES ir teisinio tikrumo, šis reglamentas turėtų įsigalioti skubos tvarka;
(17)
šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis Įgyvendinimo reglamento (ES) 2021/405 III, VIII, IX ir XI priedai pakeičiami šio reglamento priede pateiktu tekstu.
2 straipsnis Sprendimas 2007/82/EB panaikinamas.
(7) 2007 m. vasario 2 d.
Komisijos sprendimas 2007/82/EB dėl padarinių likvidavimo priemonių, laikinai sustabdančių žmonėms vartoti skirtų žuvininkystės produktų importą iš Gvinėjos Respublikos (OL L 28, 2007 2 3, p. 25).
L 8/3